CELEX: 32022R1037
Language: ro
Date: 2022-06-29 00:00:00
Title: Regulamentul (UE) 2022/1037 al Comisiei din 29 iunie 2022 de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește utilizarea glicolipidelor ca agent conservant în băuturi (Text cu relevanță pentru SEE)

30.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 173/52
               
            
         REGULAMENTUL (UE) 2022/1037 AL COMISIEI
         din 29 iunie 2022
         de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește utilizarea glicolipidelor ca agent conservant în băuturi
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3) și articolul 14,
         având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
         întrucât:
         
                     (1)
                  
                  
                     Anexa II la Regulamentul (CE) nr. 1333/2008 stabilește o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestor aditivi.
                  
               
                     (2)
                  
                  
                     Anexa la Regulamentul (UE) nr. 231/2012 al Comisiei (3) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.
                  
               
                     (3)
                  
                  
                     Lista de aditivi alimentari a Uniunii și specificațiile pentru aditivii alimentari pot fi actualizate în conformitate cu procedura comună menționată la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri din partea unui stat membru sau a unei părți interesate.
                  
               
                     (4)
                  
                  
                     În decembrie 2019, a fost prezentată Comisiei o cerere de autorizare a utilizării gliccolipidelor drept agent conservant în băuturile aromatizate, în alte produse care se încadrează în categoria 14.1 „băuturi nealcoolice” și în berea fără alcool și băuturile din malț.
                  
               
                     (5)
                  
                  
                     Autoritatea Europeană pentru Siguranța Alimentară (denumită în continuare „autoritatea”) a evaluat siguranța utilizării propuse a glicolipidelor ca aditiv alimentar. În avizul autorității (4) adoptat la 4 mai 2021, s-a stabilit o doză zilnică acceptabilă (DZA) de 10 mg/kg greutate corporală pe zi. Autoritatea a constatat că cea mai mare estimare a expunerii de 3,1 mg/kg greutate corporală pe zi, în cazul copiilor de vârstă mică, se încadrează în DZA stabilită și a concluzionat că expunerea la glicolipide nu ridică probleme de siguranță la utilizările și la nivelurile de utilizare propuse de solicitant.
                  
               
                     (6)
                  
                  
                     Glicolipidele sunt produse de ciuperca Dacryopinax spathularia în cadrul unui proces de fermentare. Glicolipidele, atunci când sunt utilizate ca agent conservant, prelungesc perioada de valabilitate a băuturilor prin protejarea acestora împotriva deteriorării cauzate de microorganisme și inhibă dezvoltarea microorganismelor patogene. Glicolipidele sunt active împotriva drojdiei, a mucegaiurilor și a bacteriilor gram-pozitive și pot servi ca alternativă la alți conservanți autorizați în prezent în băuturi.
                  
               
                     (7)
                  
                  
                     Prin urmare, este adecvat să se autorizeze utilizarea glicolipidelor drept agent conservant în băuturile care fac obiectul cererii și să se atribuie aditivului respectiv numărul E 246 ca număr E.
                  
               
                     (8)
                  
                  
                     Specificațiile pentru glicolipide (E 246) trebuie să fie incluse în anexa la Regulamentul (UE) nr. 231/2012 deoarece acest aditiv este inclus pentru prima dată în lista Uniunii cu aditivi alimentari prevăzută în anexa II la Regulamentul (CE) nr. 1333/2008.
                  
               
                     (9)
                  
                  
                     Prin urmare, Regulamentele (CE) nr. 1333/2008 și (UE) nr. 231/2012 trebuie modificate în consecință.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa II la Regulamentul (CE) nr. 1333/2008 se modifică în conformitate cu anexa I la prezentul regulament.
         
         
            Articolul 2
            Anexa la Regulamentul (UE) nr. 231/2012 se modifică în conformitate cu anexa II la prezentul regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 iunie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 354, 31.12.2008, p. 16.
         
            (2)  JO L 354, 31.12.2008, p. 1.
         
            (3)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
         
            (4)  EFSA Journal 2021; 19(6):6609.
      
      
         
            ANEXA I
            Anexa II la Regulamentul (CE) nr. 1333/2008 se modifică după cum urmează:
            
                        (a)
                     
                     
                        În partea B, la punctul 3 „Aditivi alimentari, alții decât coloranții și îndulcitorii”, după rubrica referitoare la aditivul alimentar E 243, se introduce următoarea rubrică nouă:
                        
                                    „E 246
                                 
                                 
                                    Glicolipide”
                                 
                              
                  
                        (b)
                     
                     
                        Partea E se modifică după cum urmează:
                        
                                    1.
                                 
                                 
                                    În categoria 14.1.4 (Băuturi aromatizate), rubrica referitoare la E 246 (Glicolipide) se introduce după rubrica referitoare la E 242:
                                    
                                                 
                                             
                                             
                                                „E 246
                                             
                                             
                                                Glicolipide
                                             
                                             
                                                50
                                             
                                             
                                                 
                                             
                                             
                                                cu excepția băuturilor pe bază de produse lactate”
                                             
                                          
                              
                                    2.
                                 
                                 
                                    În categoria 14.1.5.2 (Altele), rubrica referitoare la E 246 (Glicolipide) se introduce după rubrica referitoare la E 242:
                                    
                                                 
                                             
                                             
                                                „E 246
                                             
                                             
                                                Glicolipide
                                             
                                             
                                                20
                                             
                                             
                                                (93)
                                             
                                             
                                                numai concentrate lichide de ceai și concentrate lichide de infuzii de plante și fructe”
                                             
                                          
                              
                                    3.
                                 
                                 
                                    În categoria 14.2.1 (Bere și băuturi din malț), rubrica referitoare la E 246 (Glicolipide) se introduce după rubrica referitoare la E 220-228:
                                    
                                                 
                                             
                                             
                                                „E 246
                                             
                                             
                                                Glicolipide
                                             
                                             
                                                50
                                             
                                             
                                                 
                                             
                                             
                                                numai bere fără alcool și băuturi din malț”
                                             
                                          
                              
                  
      
      
         
            ANEXA II
            În anexa la Regulamentul (UE) nr. 231/2012, după rubrica referitoare la aditivul alimentar E 243 se introduce următoarea rubrică nouă:
            
               
                           „E 246 glicolipide
                           
                        
                     
                           
                              Sinonime
                           
                        
                        
                            
                        
                     
                           
                              Definiție
                           
                        
                        
                           Glicolipidele prezente în mod natural se obțin printr-un proces de fermentare utilizând sușa sălbatică MUCL 53181 a ciupercii Dacryopinax spathularia (ciupercă de ureche Osmanthus dulce comestibilă). Glucoza este utilizată ca sursă de carbon. Procesul din aval fără solvenți include filtrarea și microfiltrarea pentru îndepărtarea celulelor microbiene, precipitarea și spălarea cu apă tamponată pentru purificare. Produsul este pasteurizat și uscat prin pulverizare. Procesul de producție nu modifică chimic glicolipidele și nici compoziția naturală a acestora.
                        
                     
                           Numărul CAS
                        
                        
                           2205009-17-0
                        
                     
                           Denumire chimică
                        
                        
                           Glicolipide din Dacryopinax spathularia
                           
                        
                     
                           Test
                        
                        
                           Nu mai puțin de 93 % conținut total de glicolipide pe bază uscată.
                        
                     
                           
                              Descriere
                           
                        
                        
                           Pulbere de culoare bej până la maro deschis, miros caracteristic slab
                        
                     
                           
                              Identificare
                           
                        
                        
                            
                        
                     
                           Solubilitate
                        
                        
                           Conformă (10 g/l în apă)
                        
                     
                           pH
                        
                        
                           Între 5,0 și 7,0 (10 g/l în apă)
                        
                     
                           Turbiditate
                        
                        
                           Maximum 28 NTU (10 g/l în apă)
                        
                     
                           
                              Puritate
                           
                        
                        
                            
                        
                     
                           Conținut de apă
                        
                        
                           Maximum 5 % (metoda Karl Fischer)
                        
                     
                           Proteine
                        
                        
                           Maximum 3 % (factor N × 6,25)
                        
                     
                           Grăsime
                        
                        
                           Maximum 2 % (gravimetric)
                        
                     
                           Sodiu
                        
                        
                           Maximum 3,3 %
                        
                     
                           Arsen
                        
                        
                           Maximum 1 mg/kg
                        
                     
                           Plumb
                        
                        
                           Maximum 0,7 mg/kg
                        
                     
                           Cadmiu
                        
                        
                           Maximum 0,1 mg/kg
                        
                     
                           Mercur
                        
                        
                           Maximum 0,1 mg/kg
                        
                     
                           Nichel
                        
                        
                           Maximum 2 mg/kg
                        
                     
                           
                              Criterii microbiologice
                           
                        
                        
                            
                        
                     
                           Număr total de bacterii aerobe
                        
                        
                           Cel mult 100 colonii per gram
                        
                     
                           Drojdii și mucegaiuri
                        
                        
                           Cel mult 10 colonii per gram
                        
                     
                           Bacterii coliforme
                        
                        
                           Cel mult 3 MPN per gram
                        
                     
                           
                              Salmonella spp.
                        
                        
                           Absentă în 25 g”